Semanis Senyumanmu

Semanis Senyumanmu ialah sebuah siri drama romantik beserta konflik Malaysia 2021 yang disiarkan di laman penstriman Disney+ Hotstar sebagai Hotstar Originals arahan Faizul Jais, dibintangi oleh Nazim Othman dan Daiyan Trisha. 

Siri ini telah ditayangan semula di saluran TV3 di bawah Slot Akasia bermula 7 Oktober 2021 bagi menggantikan siri drama Perisik Cinta Tak Diundang.

Sinopsis 
Mengisahkan tentang Chef Azim (Nazim Othman) yang bekerja sebagai tukang masak di sebuah restoran terkenal bersama Chef Jamal (Zoul Muhammad), Chef Ali (Thaqif Zohiri), Chef Lok (Lokman Hakim) dan Chef Fik (Adib Fikri) dan hasil masakannya selalu mendapat pujian. 

Chef Azim tidak berpuas hati apabila terdengar seorang pelanggan mengkritik kuih lopes yang dimasaknya tidak mempunyai tekstur yang memuaskan. 

Chef Azim cuba memasak semula kuih lopes dan meminta pandangan daripada stafnya dan tiada yang kurang pada kuih buatannya. Azim tidak dapat menerima kritikan tersebut dan menganggap pelanggan tersebut hanya perasan bagus.

Azra (Daiyan Trisha) membuka sebuah bakery bersama kawan baiknya, Iman (Aqilah Abas) dan banyak menyibukkan diri dengan membuat bermacam-macam jenis manisan sejak putus dengan teman lelakinya.

Iman risau melihat keadaan Azra dan menyuruh kawan baiknya itu supaya berehat buat sementara waktu daripada membuat kerja di bakery tersebut.

Pada satu hari, Chef Azim menemani anak saudaranya yang mahu membeli manisan di bakery berdekatan rumahnya. Sewaktu membuat bayaran, Chef Azim baru perasan yang pemilik bakery tersebut adalah orang yang sama mengkritik kuih lopesnya sebelum ini. 

Kali ini Chef Azim pula mengkritik balik roti buatan Azra yang tidak mempunyai tekstur yang memuaskan.

Mereka kemudiannya bertemu kembali dalam satu majlis, Azra meminta maaf pada Chef Azim dan menawarkan diri untuk mengajar Chef Azim membuat kuih memandangkan itu adalah kepakarannya.

Adakah Chef Azim akan bersetuju dengan tawaran itu dan berbaik dengan Azra?

Pelakon 
 Nazim Othman sebagai Chef Faiz
 Daiyan Trisha sebagai Azra
 Shekeen Waida sebagai Azreen
 Adib Azlan sebagai Izzat
 Abbas Mahmood sebagai Joe
 Mia Deen sebagai Nisa
 Zoul Muhammad sebagai Chef Jamal
 Thaqif Zohiri sebagai Chef Ali
 Lokman Hakim sebagai Chef Lok
 Adib Fikri sebagai Chef Fik
 Aqilah Abas sebagai Iman
 Sofea Ace sebagai Sofea
 Mikhail Afif sebagai Bob
 Rozuki sebagai 
 Ag Aziz sebagai 
 Rashimah sebagai 
 Muhammad Nur Iman sebagai 
Akhmal Nazri sebagai Iqbal
Zahirah MacWilson sebagai Zaza
Awie sebagai Dirinya sendiri

Rujukan

Pautan Luar 
 Semanis Senyumanmu di Disney+ Hotstar

Drama Melayu 2021
Rancangan TV3